Foto: Youtube 12 yil muqaddam, 2005 yilning 1 may kunida Lionel Messi «Barselona» safida Ispaniya chempionatining 34-turi doirasida «Albasete»ga qarshi kechgan va 2:0 hisobida yakunlangan uchrashuvda o‘zining katalonlar jamoasi safidagi debyut golini urgandi. Argentinalik futbolchi o‘shanda 17 yoshda bo‘lgan, bu uning uchun jamoadagi to‘qqizinchi o‘yin edi. Ayni vaqtga kelib «Oltin to‘p»ga 5 marta ega chiqqan bu futbolchi «Barselona» safida 579 uchrashuv o‘tkazib, 502ta gol urdi.